Opera

Hva er det med lyden av opera som gjør at så mange er forutinntatt negativ til lydbildet? Hvorfor er det så mange ungdommer som har bestemt seg for at de ikke liker opera?

**Hva vet elevene om opera fra før?**

* Youtube-quiz: Er dette opera? <https://www.youtube.com/playlist?list=PLapdzHGdKX0WMjfV6POwjJgHlKBekw-2g>
	+ 1 – ja (Arie med Nattens Dronning i operaen Tryllefløyten av Mozart)
	+ 2 – Nei (dette er en tysk Lied. Kanskje verdens mest kjente god natt-sang, siden den er mye brukt i tegnefilm)
	+ 3 – nei (Dette er en Napolitansk sang)
	+ 4 – nei (dette er musikkteater som handler om Opera)
	+ 5 – nja (den er klassifisert som en operette, som betyr «liten opera» eller «lite verk» Den ligger i en gråsone mellom opera og musikkteater)
	+ 6 – nei. Monserat Caballé er operasanger, men dette er ikke opera.
	+ 7 – ja. Arien er i fra en opera, men blir fremført på en konsert.

**Hva er opera?**

* De fleste elever (og mange voksne) synes å tro at opera er en måte å synge på. Dette er ikke riktig. Måten å synge på med stor åpning, (stort gap) høyt ganeseil og mye vibrato kalles «klassisk sangteknikk.» Opera er et skuespill med sang. Det er en egen sjanger innenfor den klassiske sangtradisjonen.
* Opera oppstod fordi det var et ønske om å etterligne antikkens teater, der man trodde det var mye musikk og sang.
* Opera er et skuespill med orkester, ofte blir all tekst sunget. Det er like mye sang som skuespill. Noen ganger er det også dans med.
* Operaer kan deles i tre: Opera seria (alvorlig opera), opera buffa (musikalsk komedie) og operette (mini-opera, er ofte et mindre alvorlig tema, slik som en komisk eller parodisk kjærlighetshistorie. Operetten oppstod som et pause-innslag i en lengre og mer alvorlig opera)
* Arier: I opera er musikken det viktigste. Ofte kommer det først et resitativ, eller en muntlig tekst der man egentlig får handlingen, og så kommer arien der den viktigste følelsen blir understreket. Her får sangeren vist akkurat hvor god hun eller han er.
* Opera er den vanskeligste sangformen, det er som å delta i sangens olympiske leker.
* Det er forskjellige stemmegrupper og roller i operaen: Sopran, mezzosopran, alt, tenor, baryton, bass, kontratenor og kontraalt Typiske roller for de forskjellige stemmegruppene: Ingrid Bjørnovs presentasjon av de forskjellige opera-rollene med hjelp fra den norske opera: <https://www.youtube.com/watch?v=qRNqp4UDpOQ>

Del 2: <https://www.youtube.com/watch?v=LNkEuHjFuqc>

**Forklare hva vi skal gjøre på DKS:**

* Vi skal se et utdrag fra operaen Carmen. Teksten er på nordnorsk og det skal vare i en time.
* Det er viktig å ikke bestemme seg for å mislike dette på forhånd. Det går heller an å forklare etterpå hvorfor man ikke liker denne musikken.

**Carmen:**

* Lytte til ouverturen. Har noen hørt denne musikken før? Hva er en ouverture? Det er vanlig at operaer starter med at orkesteret spiller utdrag i fra de viktigste ariene, kor-stykkene og instrumentaldelene. <https://www.youtube.com/watch?v=pmuFOuh3QHs>
* Carmen er kanskje den største hit-operaen. Musikken blir brukt som filmmusikk og i mange reklamefilmer.
* Hva handler Carmen om? Vi er i Sevilla i Spania, sent på 1800-tallet. Sevilla er en militærstyrt by. Carmen er den peneste jenta i hele byen, og det vet hun godt. Hun har mange friere, men vil være fri til å bestemme selv over livet og over kjærligheten sin. I starten er det bare én mann som ikke er interessert i Carmen, nemlig sersjanten Don José. Det kan godt hende at denne handlingen kommer til å bli lagt til en nordnorsk by eller fiskevær, og kanskje blir noen av navnene også fornorsket.
* Vi blir kjent med Carmen mens hun jobber på sigarett-fabrikken i Sevilla. Når jentene som arbeider på fabrikken har pause, flokker mannfolkene seg rundt dem. Carmen synger en arie der teksten handler om at hennes kjærlighet er et sigøynerbarn, den følger ingen lover og hun tar den hun vil ha. Spille av Habanera: <https://www.youtube.com/watch?v=K2snTkaD64U>
* Det spanske (og nordnorske) temperamentet kan være stort. Carmen sin store personlighet skaper irritasjon og sjalusi. Dette ender opp med slåsskamp mellom Carmen og en dame som heter Manuela. Zuniga, kapteinen, setter Don José på saken med å ordne opp. Carmen blir satt i arrest i mens Don José ordner med papirer for fengsling. Han er veldig opptatt av å vise for sjefen sin at han er god på å gjøre jobben sin. Men Carmen er vant til å få det som hun vil, og hun vil ikke i fengsel. Derfor bestemmer hun seg for å forføre Don José. Hun synger arien «seguedille.» Spille av Seguidille. <https://www.youtube.com/watch?v=Pd4OdtK13IA> (sangen begynner på 2:32)
* Don José havner i fengsel og blir degradert for å slippe Carmen fri. I mellomtiden legger Carmen merke til tyrefekteren (toreadoren) Escamillio. Tyrefekterne var like berømte som popstjerner i dag. Spille Toreador: <https://www.youtube.com/watch?v=RNPjH01PtZ4> (musikken starter på 0:32) Denne sangen beskriver en tyrefekte-kamp.
* Don José blir sluppet fri i fra fengsel. De møtes på vertshuset til Lillas Pastia. Don José må jobbe for å overbevise Carmen om at han fortsatt elsker henne. Til slutt er det Carmen som overbeviser Don José om å ikke dra tilbake til militæret. Han blir en kriminell for hennes skyld. Spille av Halte La: <https://www.youtube.com/watch?v=9qZZ85VjWyM>
* Carmen vil at Don José skal bli med henne opp til fjellene i nærheten av Gibraltar, sammen med en smuglerbande. De skal føre smuglegods gjennom et hull i muren som omkranser Spania, fra Gibraltar. Men først må Carmen overbevise smuglerbanden bestående av Dan Caïro, Remendado, Mercedes og Frasquita: <https://www.youtube.com/watch?v=Z7WHFbGnrfM> ( sangen begynner på 1:24)
* Damene spår i kort underveis på reisen det er ikke bare gode forvarsler: <https://www.youtube.com/watch?v=9eMexoN8kZQ>
* Carmen tenker mer og mer på Escamillo. Hun er lei av Don José og vil forlate ham til fordel for tyrefekteren. Det liker Don José dårlig. Han er sykelig sjalu. Carmen må flykte, men Don José følger etter henne. Det hele ender ikke godt. Spille av sluttscenen: <https://www.youtube.com/watch?v=t8kT9bS1R78> (Don José tar livet av henne)
* Nøyaktig hvordan Arktisk filharmoni har bestemt seg for å kutte i handlingen, vet ikke vi i DKS, men man kan regne med at de fleste ariene og historien ovenfor får bli med.

**Andre ting man kan trekke inn:**

* Hva skjedde i Europa rundt 1870? Hvorfor ble en opera som ikke omhandlet overklassen så populær?
* Hva skjedde i Norge rundt 1870?